CELEX: 62009CN0270
Language: ro
Date: 2009-07-14 00:00:00
Title: Cauza C-270/09: Cerere de pronunțare a unei hotărâri preliminare introdusă de Court of Session (Scotland), Edinburgh (Regatul Unit) la 14 iulie 2009 — Macdonald Resorts Limited/The Commissioners for Her Majesty’s Revenue & Customs

7.11.2009   
            
            
               RO
            
            
               Jurnalul Oficial al Uniunii Europene
            
            
               C 267/26
            
         Cerere de pronunțare a unei hotărâri preliminare introdusă de Court of Session (Scotland), Edinburgh (Regatul Unit) la 14 iulie 2009 — Macdonald Resorts Limited/The Commissioners for Her Majesty’s Revenue & Customs
   (Cauza C-270/09)
   2009/C 267/48
   Limba de procedură: engleza
   
      Instanța de trimitere
   
   Court of Session (Scotland), Edinburgh
   
      Părțile din acțiunea principală
   
   
      Reclamantă: Macdonald Resorts Limited
   
      Pârâți: The Commissioners for Her Majesty’s Revenue & Customs
   
      Întrebările preliminare
   
   
               1.
            
            
               În cazul în care, în conformitate cu dispozițiile statutului clubului și ale contractelor aferente, MRL furnizează servicii care constau în drepturi contractuale („Points rights”) care permit cumpărătorului să dobândească puncte care pot fi transformate anual în dreptul de a ocupa și de a folosi pe durată limitată locuințe aflate în reședințe deținute de MRL, această prestare de servicii trebuie considerată:
               
                           a)
                        
                        
                           leasing sau închiriere de bunuri imobile, în sensul articolului 13 secțiunea B litera (b) din A șasea directivă TVA [devenit articolul 135 alineatul (1) litera (l) din Directiva 2006/112/CE (1)] sau
                        
                     
                           b)
                        
                        
                           acordare a calității de membru sau
                        
                     
                           c)
                        
                        
                           o altă operațiune?
                        
                     
         
               2.
            
            
               Care sunt consecințele asupra răspunsului dat la prima întrebare, atunci când:
               
                           a)
                        
                        
                           în anumite situații, drepturile contractuale sunt dobândite în contrapartida depunerii de către client, prin intermediul MRL, a drepturilor preexistente ale clientului și care au ca obiect ocuparea pe durată limitată a locuințelor situate într-un anumit loc pe durata uneia sau mai multor săptămâni stabilite;
                        
                     
                           b)
                        
                        
                           clientul poate decide în fiecare an să nu transforme, în tot sau în parte, în drepturi de ocupare, punctele la care are dreptul în acel an, ci, dimpotrivă, să își majoreze numărul de puncte la care dreptul în următorul an sau, sub rezerva unor condiții contractuale prevăzute în programul anual, să majoreze numărul de puncte la care are dreptul în acel an prin „împrumutul” de puncte la care are dreptul în următorul an;
                        
                     
                           c)
                        
                        
                           este posibil ca proprietățile vizate de transformarea în dreptul de ocupare să se modifice între momentul dobândirii punctelor și momentul transformării;
                        
                     
                           d)
                        
                        
                           numărul de puncte la care clientul are dreptul în fiecare an poate fi modificat de prestator, în funcție de condițiile contractuale prevăzute de program;
                        
                     
                           e)
                        
                        
                           reclamanta are posibilitatea ca, uneori, să organizeze pentru titularii de puncte accesul la un program extern de schimb al drepturilor de folosință pe durată limitată;
                        
                     
                           f)
                        
                        
                           reclamanta are posibilitatea ca, uneori, să organizeze schimbul de puncte pentru titularii de puncte, în contrapartida exercitării unui drept de ocupare în hoteluri operate de reclamantă sau în contrapartida altor avantaje conferite de aceasta?
                        
                     
         
               3.
            
            
               În cazul în care o persoană impozabilă prestează serviciile descrise la primele două întrebări:
               
                           a)
                        
                        
                           aceste „servicii” sunt „în legătură cu bunuri imobile” în sensul articolului 9 alineatul (2) litera (a) din A șasea directivă TVA (devenit articolul 45 din Directiva 2006/112);
                        
                     
                           b)
                        
                        
                           în cazul unui răspuns pozitiv la litera (a) a celei de a treia întrebări, care este modalitatea de stabilire a locului prestației în situații în care membrii clubului își pot exercita drepturile contractuale de ocupare pe durată limitată în mai multe state membre, însă în momentul prestării serviciului nu este cunoscut locul în care va fi exercitat dreptul de ocupare?
                        
                     
         
      (1)  Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO L 347, p. 1, Ediție specială, 09/vol. 3, p. 7).